turjo4nis/wikipedia-bn-dump-20250701 huggingface dataset:
জিয়া (চলচ্চিত্র)

জিয়া হচ্ছে ১৯৯৮ সালে নির্মিত এইচবিও'র জন্য তৈরি একটি টেলিচলচ্চিত্র। চলচ্চিত্রটি আমেরিকান ফ্যাশন মডেল জিয়া মারি কারাঞ্জির জীবনের ওপর ভিত্তি করে নির্মিত। এর শ্রেষ্ঠাংশে ছিলেন, অ্যাঞ্জেলিনা জোলি, মার্সিডিজ রুহেল, ফায়ে ডুনাওয়ে, এবং এলিজাবেথ মিশেল। এই ছবিটির পরিচালক মাইকেল ক্রিস্টোফার, এবং চলচ্চিত্ররূপ দিয়েছেন জায় ম্যাক্‌লনারনে। ছবিটির সঙ্গীত পরিচালনার দায়িত্বে ছিলেন টেরেন্স ব্লানশার্ড।

কাহিনী সংক্ষেপ 
জিয়া কারাঞ্জি ফিলাডেলফিয়ায় জন্ম নেওয়া একটি মেয়ে যে, ফ্যাশন মডেল হবার আকাঙ্ক্ষায় নিউ ইয়র্ক সিটিতে আসেন। শীঘ্রই তিনি প্রভাবশালী ফ্যাশন এজেন্ট ভিলহেলমিনা কুপারের নজরে পড়েন। জিয়ার চলনভঙ্গি এবং সৌন্দর্য খুব তাড়াতাড়িই মডেলিং শিল্পে তার একটি অবস্থান তৈরিতে ভূমিকা রাখে। কিন্তু তার ভেতরে জমাট বেধে থাকা একাকিত্ব তাকে মাদকের প্রতি আগ্রহী করে তোলে। জিয়া কোকেন-এ আসক্ত হন। জিয়া তার রূপসজ্জাকর লিন্ডার সাথে সমকামী প্রেমের সম্পর্কে জড়িয়ে পড়েন। লিন্ডার প্রতি জিয়ার বিশেষ উচ্ছ্বাস প্রকাশ পেতো। তাদের এই প্রেম প্রথম শুরু হয় যখন তারা দুজনে একটি নগ্ন চিত্রগ্রহণে অংশ নেন। এরপর একসময় লিন্ডা একসময় জিয়ার মাদকাসক্তির কথা জানতে পারে, এবং জিয়াকে এটা ছাড়ার সময় বেঁধে দেয়। জিয়া মাদককেই গ্রহণ করে। ফলশ্রুতিতে লিন্ডার সাথে তার সম্পর্কে ছেদ পড়ে, এবং জিয়ার মা তাকে হিরোইন থেকে মুক্ত করতে একটি মাদকাসক্তি নিরাময় ও পুর্নবাসন কেন্দ্রে ভর্তি করে দেন। কঠোর চেষ্টার ফলে অবশেষে সে মাদকাসক্তি থেকে মুক্ত পায়, কিন্তু ততোদিনে এইচআইভি'র জীবাণু তার শরীরে বাসা বেঁধেছে। এইচআইভি জীবাণুযুক্ত সূচ-সিরিঞ্জ ব্যবহারের ফলে তার দেহে এ জীবাণুর সংক্রমণ ঘটে। অবশেষে এইডস-এ আক্রান্ত হয়ে ১৯৮৬ সালে, মাত্র ২৬ বছর বয়সে জিয়ার মৃত্যু ঘটে।

চরিত্রসমূহ

বহিঃসংযোগ 
 
 

ইংরেজি ভাষার চলচ্চিত্র
মার্কিন চলচ্চিত্র
১৯৯০-এর দশকের নাট্য চলচ্চিত্র‎
১৯৯৮-এর টেলিচলচ্চিত্র
উৎসবিহীন নিবন্ধ
এলজিবিটিকিউ সম্পর্কিত নাট্য চলচ্চিত্র
হেরোইন আসক্তি সম্পর্কে চলচ্চিত্র
নিউ ইয়র্ক শহরের পটভূমিতে চলচ্চিত্র
নিউ ইয়র্ক শহরে ধারণকৃত চলচ্চিত্র
লেসবিয়ান সম্পর্কিত চলচ্চিত্র
মার্কিন এলজিবিটিকিউ সম্পর্কিত চলচ্চিত্র
চলচ্চিত্রে নারী উভকামিতা
মার্কিন জীবনীমূলক নাট্য চলচ্চিত্র
১৯৯৮-এর চলচ্চিত্র
১৯৯০-এর দশকের ইংরেজি ভাষার চলচ্চিত্র
১৯৭০-এর দশকের পটভূমিতে চলচ্চিত্র
১৯৮০-এর দশকের পটভূমিতে চলচ্চিত্র
ফিলাডেলফিয়ার পটভূমিতে চলচ্চিত্র
লস অ্যাঞ্জেলেসে ধারণকৃত চলচ্চিত্র
১৯৯০-এর দশকের মার্কিন চলচ্চিত্র
জিয়া (দ্ব্যর্থতা নিরসন)

জিয়া একটি আরবি নাম।

জিয়া দ্বারা বুঝানো যেতে পারেঃ

ব্যক্তি 
 জিয়াউর রহমান - বাংলাদেশের প্রয়াত রাষ্ট্রপতি
 খালেদা জিয়া - বাংলাদেশের সাবেক প্রধানমন্ত্রী
 জিয়া মারি কারাঞ্জি - প্রয়াত মার্কিন ফ্যাশন মডেল
 জিয়া আহমেদ - বাংলাদেশ সেনাবাহিনীর প্রাক্তন জেনারেল
 জিয়াউল হক (সমাজসেবক)
 জিয়াউল হক

চলচ্চিত্র 
 জিয়া (চলচ্চিত্র) - ১৯৯৮ সালে মুক্তিপ্রাপ্ত যুক্তরাষ্ট্রের একটি ইংরেজি চলচ্চিত্র
অলমুভি

অলমুভি বা অল মুভি গাইড হচ্ছে চলচ্চিত্রের একটি বাণিজ্যিক ডেটাবেজ বা তথ্যভাণ্ডার। এখানে চলচ্চিত্র তারকা, চলচ্চিত্র, ও টেলিভিশন ধারাবাহিকের তথ্য সংরক্ষণ করা হয়। আর্কাইভিস্ট মাইকেল আর্লউইন অলমুভি প্রতিষ্ঠা করেন। তিনি অলমিউজিক ও অলগেমস-এরও প্রতিষ্ঠাতা।

তথ্যসূত্র

বহিঃসংযোগ 
 Allmovie - including terms of use 

চলচ্চিত্র ওয়েবসাইট
অনলাইন চলচ্চিত্র ডেটাবেজ
ক্যালিফোর্নিয়া ভিত্তিক বিনোদন কোম্পানি
১৯৯৮-এ প্রতিষ্ঠিত ইন্টারনেট সম্পত্তি
১৯৯৮-এ প্রতিষ্ঠিত গণমাধ্যম কোম্পানি
১৯৯৮-এ ক্যালিফোর্নিয়ায় প্রতিষ্ঠিত
হাপর

হাপর হচ্ছে কামারদের ব্যবহৃত এক ধরনের বাতাস প্রবাহিত করার ব্যবস্থা যার দ্বারা কয়লার আগুন-কে উস্কে রাখা হয়। এই আগুনে ধাতব, প্রধানত লোহা, গরম করে তাকে পিটিয়ে বিভিন্ন আকারের জিনিস তৈরি হয়।

ব্যুৎপত্তি
"হাপর" শব্দটি একটি দেশি শব্দ।

তথ্যসূত্র

যন্ত্র
প্রাচীন মিশরীয় প্রযুক্তি
প্রাচীন গ্রিক প্রযুক্তি
প্রাচীন রোমান প্রযুক্তি
চীনা উদ্ভাবন
গ্রিক উদ্ভাবন
ফায়ারপ্লেস
সরঞ্জাম
ভারতের সীমানা পুনর্নির্ধারণ কমিশন

ভারতের সীমানা পুনর্নির্ধারণ কমিশন (ইংরেজি: Delimitation commission বা Boundary commission) সীমানা পুনর্নির্ধারণ আইন অনুযায়ী ভারত সরকার কর্তৃক গঠিত একটি কমিশন। এই কমিশনের প্রধান কাজ সাম্প্রতিকতম জনগণনার ভিত্তিতে দেশের বিভিন্ন বিধানসভা ও লোকসভা কেন্দ্রগুলির সীমানা পুনর্নির্ধারণ। সীমানা পুনর্নির্ধারণের ফলে আইনসভায় জনপ্রতিনিধির সংখ্যার কোনো হ্রাসবৃদ্ধি হয় না। তবে জনগণনা অনুসারে কোনো রাজ্যের তফসিলি জাতি ও উপজাতিদের জন্য সংরক্ষিত আসনের সংখ্যার হেরফের হতে পারে।

সীমানা পুনর্নির্ধারণ কমিশন একটি শক্তিশালী সংস্থার। এই সংস্থার সিদ্ধান্তের বিরুদ্ধে আদালতে মামলা করা যায় না। কমিশনের নির্দেশনামা লোকসভা বা সংশ্লিষ্ট বিধানসভায় পেশ করা যেতে পারে। কিন্তু এই নির্দেশনামায় সংশোধনী আনার কোনো অনুমতি নেই।

পূর্ববর্তী কমিশনসমূহ 
অতীতে মোট চারবার সীমানা পুনর্নির্ধারণ কমিশন স্থাপিত হয়েছে। এগুলি হল:
 ১৯৫২ সালের সীমানা পুনর্নির্ধারণ আইন বলে ১৯৫২ সালে স্থাপিত সীমানা পুনর্নির্ধারণ কমিশন;
 ১৯৬২ সালের সীমানা পুনর্নির্ধারণ আইন বলে ১৯৬৩ সালে স্থাপিত সীমানা পুনর্নির্ধারণ কমিশন;
 ১৯৭২ সালের সীমানা পুনর্নির্ধারণ আইন বলে ১৯৭৩ সালে স্থাপিত সীমানা পুনর্নির্ধারণ কমিশন;
 ২০০২ সালের সীমানা পুনর্নির্ধারণ আইন বলে ২০০২ সালে স্থাপিত সীমানা পুনর্নির্ধারণ কমিশন।

১৯৭৬ থেকে ২০০১ পর্যন্ত সরকার সীমানা পুনর্নির্ধারণ স্থগিত রাখেন যাতে তাঁদের পরিবার পরিকল্পনা কর্মসূচির কোনো প্রভাব লোকসভার প্রতিনিধিত্বের উপরে না পড়ে। এর ফলে লোকসভা কেন্দ্রগুলির আয়তনে ব্যাপক বৈষম্যের সৃষ্টি হয়। সর্ববৃহৎ লোকসভা কেন্দ্রটির নির্বাচকের সংখ্যা যেখানে দাঁড়ায় ত্রিশ লক্ষ, সেখানে সর্বক্ষুদ্র লোকসভা কেন্দ্রটিতে এই সংখ্যা দেখা যায় পঞ্চাশ হাজারেরও কম।

২০০২ সালের কমিশন 
২০০১ সালের জনগণনার পর ভারতের সুপ্রিম কোর্টের প্রাক্তন বিচারপতি কুলদীপ সিংহকে চেয়ারম্যান করে ২০০২ সালের ১২ জুলাই সাম্প্রতিক সীমানা পুনর্নির্ধারণ কমিশনটি গঠিত হয়। ২০০৭ সালের ডিসেম্বর মাসে সুপ্রিম কোর্ট কেন্দ্রীয় সরকারকে প্রয়োগ না করার একটি পিটিশন নোটিশ দেয়। ২০০৮ সালের ৪ জানুয়ারি রাজনৈতিক বিষয় সংক্রান্ত ক্যাবিনেট কমিটি (সিসিপিএ) কমিশনের সুপারিশ প্রয়োগের সিদ্ধান্ত নেয়। ২০০৮ সালের ১৯ ফেব্রুয়ারি, রাষ্ট্রপতি প্রতিভা দেবীসিংহ পাতিল সীমানা পুনর্নির্ধারণ কমিশনের সুপারিশ অনুমোদন করেন। ফলে, কমিশনের সুপারিশকৃত নবগঠিত কেন্দ্রগুলিতে নির্বাচন কার্যকর হয়।

আসাম, মণিপুর, অরুণাচল প্রদেশ, নাগাল্যান্ড এবং ঝাড়খণ্ড এমন কতগুলি রাজ্য যেগুলি সীমানা পুনর্নির্ধারণ কমিশন 2002 দ্বারা কভার করা যায়নি৷

২০০৮ সালের মে মাসে তিন পর্বে আয়োজিত কর্ণাটক বিধানসভা নির্বাচন ২০০২ সালের সীমানা পুনর্নির্ধারণ কমিশন কর্তৃক সুপারিশকৃত নতুন কেন্দ্রে প্রথম নির্বাচন।

তথ্যসূত্র

বহিঃসংযোগ 
 Interesting facts about Lok Sabha Constituencies
 Karnataka assembly polls

ভারতে নির্বাচন
ভারতের সংসদ
২০০২-এ ভারত
ভারতের নির্বাচনী এলাকা
শামসুল ইসলাম আলমাজী

শামসুল ইসলাম আলমাজী (মৃত্যু ২২শে অক্টোবর ২০০৯) ছিলেন একজন বাংলাদেশী চিত্রসাংবাদিক। তিনি আর্ন্তজাতকি খ্যাতিম্পন্ন আলোকচিত্রশিল্পী। তিনি বিচিত্রার সাংবাদিক ও সম্পাদক ছিলেন।

তিনি পারকিনসন্স রোগে ভুগে ২০০৯ সালের ২২শে অক্টোবর ঢাকায় মৃত্যুবরণ করেন।

তথ্যসূত্র

২০০৯-এ মৃত্যু
বাংলাদেশী আলোকচিত্রশিল্পী
বাংলাদেশী চিত্রসাংবাদিক
সিরাজগঞ্জ জেলার ব্যক্তি
খন্দকার আবদুল হামিদ

খন্দকার আবদুল হামিদ (জন্মঃ ১ মার্চ ১৯১৮ ; মৃত্যু ২৩ অক্টোবর ১৯৮৩) বাংলাদেশের প্রখ্যাত সাংবাদিক ও রাজনীতিবিদ। তিনি একসময় দেশের মন্ত্রী হিসাবেও কিছু কাল দায়িত্ব পালন করেছেন। বলা হয়ে থাকে বাংলাদেশী জাতীয়তাবাদ ধারণাটি তারই চিন্তাপ্রসূত যা রাষ্ট্রপতি জিয়াউর রহমান পরবর্তীতে বাংলাদেশের সংবিধানে প্রবিষ্ট করেন। সাংবাদিকতায় অবদানের স্বীকৃতি স্বরূপ ১৯৭৭ সালে সরকার তাকে একুশে পদক প্রদান করে।

সাংবাদিক জীবন 
তার জন্ম ১ মার্চ, ১৯১৮ খ্রীস্টাব্দে বর্তমান শেরপুর জেলা শহরে। ১৯৪০ খ্রীস্টাব্দে তিনি কলকাতা বিশ্ববিদ্যালয় থেকে স্নাতক ডিগ্রি অর্জন করেন। এরপর কলকাতার পত্রিকায় সাংবাদিক হিসাবে যোগদানের মাধ্যমে তার কর্মজীবনের শুরু। তিনি ১৯৪৬ থেকে ১৯৪৮ খ্রীস্টাব্দ পর্যন্ত আবুল মনসুর আহমদ সম্পাদিত)কলকাতা থেকে প্রকাশিত দৈনিক ইত্তেহাদ পত্রিকার সহকারী সম্পাদক এবং ১৯৫৩ থেকে ১৯৫৬ খ্রীস্টাব্দ পর্যন্ত অধুনালুপ্ত দৈনিক মিল্লাত পত্রিকার সম্পাদকমণ্ডলীর চেয়ারম্যান হিসেবে দায়িত্ব পালন করেন। ১৯৬৯ খ্রীস্টাব্দে তিনি মাওলানা মোহাম্মদ আকরম খাঁর প্রতিষ্ঠিত দৈনিক আজাদ পত্রিকার সম্পাদক নিয্ক্তু হন। এ ছাড়া তিনি ময়মনসিংহের চাষী পত্রিকার সাথেও জড়িত ছিলেন। ১৯৭৬ খ্রীস্টাব্দে লন্ডন থেকে বাংলা সাপ্তাহিক বাংলাদেশ প্রকাশ করেন। আশরি দশকের শেষভাগে প্রকাশিতদৈনিক দেশ পত্রিকার সম্পাদকমণ্ডলীর চেয়ারম্যান ছিলেন। এতে "স্পষ্টভাষীর কলাম" শিরোনামে উপসম্পাদকীয় লিখতেন। "স্পষ্টভাষ"’ ছদ্মনামে দৈনিক ইত্তেফাক পত্রিকায় সাপ্তাহিক উপসম্পাদকীয় "মঞ্চে-নেপথ্যে" ীরখ তিনি জনপ্রিয়তা অর্জ্জন করেছিলেন। এছাড়াও তিনি "মর্দেমুমীন" নামে দৈনিক আজাদ পত্রিকায় উপসম্পাদকীয় লিখতেন। প্রায় চল্লিশ বৎসর তিনি বিভিন্ন দৈনিক পত্রিকার সিনিয়র সাংবাদিক ও "লিডার রাইটার" ছিলেন।

রাজনৈতিক জীবন 
ভারত বিভাগের পর প্রথমে পূর্ব পাকিস্তান ও পরে বাংলাদেশের রাজনীতিতে তিনি সম্পৃক্ত ছিলেন। তিনি পঞ্চাশের দশকে আওয়ামী লীগ; ষাটের দশকে মুসলিম লীগ (কাউন্সিল); সত্তর ও আশির দশকে যথাক্রমে ডেমোক্র্যাটিক লীগ এবং বাংলাদেশ জাতীয়তাবাদী দলের (বিএনপি) রাজনীতির সাথে তিনি সংশ্লিষ্ট ছিলেন। ১৯৫৩ খ্রীস্টাব্দে রাজনীতিতে যোগ দেন। ১৯৫৪ সালে যুক্তফন্সন্টের মনোনয়নে এবং ১৯৬৫ সালে বিরোধী দলভুক্ত মুসলিম লীগের (কাউন্সিল) মনোনয়নে তদানীন্তন প্রাদেশিক পরিষদের সদস্য নির্বাচিত হন। ১৯৫৫ সালে তিনি তৎকালীন মুখ্যমন্ত্রীর রাজনৈতিক সচিব নিযুক্ত হলেও সেই পদে যোগ দেননি। ১৯৫৬ থেকে ১৯৫৮ সাল পর্যন্ত সাবেক পূর্ব পাকিস্তান প্রাদেশিক পরিষদে কোয়ালিশন পার্লামেন্টারি পার্টির সেক্রেটারি ছিলেন। ১৯৫৪ সালে জেনারেল ইস্কান্দার মীর্জা সরকার ৯২-ক ধারার আওতায় জরুরি শাসন জারি করলে তিনি কারারুদ্ধ হন। ১৯৭৬ সালে ব্রিটিশ সরকারের আমন্ত্রণে ব্রিটেন সফর করেন। ১৯৭৯ সালের ১৮ ফেব্রুয়ারি বিএনপি’র প্রার্থী হিসেবে তৎকালীন জামালপুর-৬ আসন থেকে জাতীয় সংসদের সদস্য নির্বাচিত হন এবং রাষ্ট্রপতি জিয়াউর রহমানের মন্ত্রিসভায় যোগ দেন। তিনি প্রথমে যুব উন্নয়ন মন্ত্রী, পরে বিচারপতি আবদুস সাত্তারের নেতৃত্বাধীন সরকারের স্বাস্খ্য ও জনসংখ্যা নিয়ন্ত্রণ এবং শ্রম, জনশক্তি ও সমাজকল্যাণ মন্ত্রী হিসেবে দায়িত্ব পালন করেন।

তথ্যসূত্র

বহিঃসংযোগ 

 খন্দকার আবদুল হামিদ - বাংলাপিডিয়া

বাংলাদেশী সাংবাদিক
১৯১৮-এ জন্ম
১৯৮৩-এ মৃত্যু
বাংলাদেশী রাজনীতিবিদ
সাংবাদিকতায় একুশে পদক বিজয়ী
আবদুস সাত্তারের মন্ত্রিসভার সদস্য
বাংলাদেশ জাতীয়তাবাদী দলের রাজনীতিবিদ
২০শ শতাব্দীর সাংবাদিক
শেরপুর জেলার ব্যক্তি
কলকাতা বিশ্ববিদ্যালয়ের প্রাক্তন শিক্ষার্থী
বাংলাদেশী জাতীয়তাবাদী
একুশে পদক বিজয়ী
ভারতীয় সাংবাদিক
পাকিস্তানি সাংবাদিক
জিয়াউর রহমানের মন্ত্রিসভার সদস্য
বাংলাদেশের সাবেক মন্ত্রী
দ্বিতীয় জাতীয় সংসদ সদস্য
টেলিভিশনে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার

ধারাবাহিক, মিনি ধারাবাহিক, বা টেলিচলচ্চিত্রে সেরা পার্শ্ব অভিনেত্রী বিভাগে গোল্ডেন গ্লোব পুরস্কার হচ্ছে একটি বার্ষিক টেলিভিশন পুরস্কার। হলিউড ফরেন প্রেস অ্যাসোসিয়েশন প্রতি বছর এই পুরস্কার প্রদান করে আসছে। এই পুরস্কারটি টেলিভিশন ধারাবাহিক, মিনি ধারাবাহিক, বা টেলিচলচ্চিত্রে কোন বছরে পার্শ্ব চরিত্রে সেরা অভিনয়ের স্বীকৃতি হিসেবে প্রদান করা হয়। ২৮তম গোল্ডেন গ্লোব পুরস্কার আয়োজনে প্রথমবার এই পুরস্কার প্রদান করা হয় এবং ১৯৭১ সালের ৫ই ফেব্রুয়ারি প্রদত্ত এই পুরস্কারে ম্যানিক্স-এ অভিনয়ের জন্য গেইল ফিশার সর্বপ্রথম এই পুরস্কার লাভ করেন। ১৯৮০ সালের পূর্বে এটি সেরা পার্শ্ব অভিনেত্রী - টেলিভিশন ধারাবাহিক নামে প্রদান করা হত।

বিজয়ী ও মনোনীতদের তালিকা 

সেরা পার্শ্ব অভিনেত্রী - টেলিভিশন ধারাবাহিক

১৯৭০-এর দশক 

সেরা পার্শ্ব অভিনেত্রী - ধারবাহিক, মিনি ধারাবাহিক বা টেলিচলচ্চিত্র

১৯৮০-এর দশক

২০০০-এর দশক

২০১০-এর দশক

২০২০-এর দশক

আরও দেখুন
 স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক, বা টেলিচলচ্চিত্র)

তথ্যসূত্র

গোল্ডেন গ্লোব পুরস্কার
সেরা পার্শ্ব অভিনেত্রী বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
গোল্ডেন গ্লোব পুরস্কার (সেরা পার্শ্ব অভিনেত্রী - টেলিভিশন) বিজয়ী
জনি লি মিলার

জোনাথন "জনি" লি মিলার (), যিনি জনি লি মিলার (জন্ম: ১৫ নভেম্বর, ১৯৭২) নামে সমধিক পরিচিত, একজন ইংরেজ অভিনেতা।

প্রাথমিক জীবন 
দক্ষিণপশ্চিম লন্ডনের কিংসটন আপন এভন-এ জনি লি মিলারের জন্ম। তার মায়ের নাম অ্যান লি ও বাবা অ্যালান মিলার। মিলারের মা একটি নাটক প্রযোজনা প্রতিষ্ঠানে কাজ করতেন এবং লস্ট এন্ড ফাউন্ড-এর মতো বহু চলচ্চিত্রে তাকে অভিনয় করতে দেখা গেছে। এছাড়া বাবা অ্যালান মিলার প্রথমে একজন মঞ্চ অভিনেতা হিসেবে তার পেশাজীবন শুরু করলেও পরবর্তীকালে তিনি বিবিসি'র মঞ্চ ব্যবস্থাপকরূপে কাজ করেন। প্রথম দিকের জেমস বন্ডের ছবিগুলোতে এম চরিত্রে অভিনয় করে মিলারের দাদা বার্নাড লি বেশ জনপ্রিয় হয়েছিলেন। মিলার একবার বলেছিলেন, ছোটবেলায় তার বোনের সাথে টেলিভিশন কেন্দ্রে টপ অফ দ্য পপ্‌স ও ব্লু পিটার নামে দুটো অনুষ্ঠানের নির্মাণ দেখাটা এখন পর্যন্ত তার অন্যতম একটি পছন্দের স্মৃতি। তিনি পড়াশোনা করেছেন কিংসটন আপন এভনের টিফিন স্কুলে, এবং সেখানেই তার প্রথম অভিনয়ের অভিজ্ঞতা হয়। তিনি বিদ্যালয়ের টিফিন সুইং ব্যান্ড-এ কাজ করতেন। ১৭ বছর বয়সে অভিনয়ের টানে মিলার স্কুল ছাড়েন।

ব্যক্তিগত জীবন 
২৮ মার্চ, ১৯৯৬ সালে জোলি অভিনেত্রী অ্যাঞ্জেলিনা জোলির সাথে বিবাহবন্ধনে আবদ্ধ হন। আঠারো মাস পর থেকে তারা আলাদা বসবাস করতে শুরু করেন, এবং ৯ ফেব্রুয়ারি, ১৯৯৯ তাদের বিচ্ছেদ ঘটে। ২০০৬ সালে তিনি অভিনেত্রী ও মডেল মিশেল হিক্সের সাথে প্রেম শুরু করেন। জুলাই ২০০৮-এ তারা মালিবুতে বিয়ে করেন, কারণ তারা তাদের প্রথম সন্তানটি আশা করছিলেন। তাদের সন্তান বাস্টার টিমোথি মিলারের জন্ম হয় ক্যালিফোর্নিয়ার লস অ্যাঞ্জেলসে, ৩ ডিসেম্বর, ২০০৮-এ। জন্মের সময় তার ওজন ছিলো ৯ পাউন্ড। মিলারের বর্তমান ও সাবেক স্ত্রী'র জন্মদিন অভিন্ন, ৪ জুন; কিন্তু জন্মসালটি ভিন্ন।

মিলার চেলসি ফুটবল ক্লাবের একজন সমর্থক। তিনি একজন ম্যারাথন দৌড়বিদ, এবং প্রায় সময়ই তিনি দাতব্য প্রতিষ্ঠান ম্যানকাপ-কে আর্থিক সহায়তা দেন। ২০০৮ সালের লন্ডন ম্যারাথনে তিনি ৩ ঘণ্টা ১ মিনিট ৪০ সেকেন্ড দৌড়েছিলেন। ২০০৬ সালে তিনি ম্যারাথন ডেস স্যাবেল্‌স-এ দৌড়ানোর জন্য চুক্তিপত্রে স্বাক্ষর করেছিলেন, কিন্তু টেলিভিশন ধারাবাহিক স্মিথ-এর সাথে এক চুক্তিপত্রের বাধার দরূণ তিনি দৌড়ানো বাদ দিতে হয়। অবশেষে তিন পর্ব চলার পর টিভি ধারাবাহিকটির সাথে মিলারের চুক্তিটি বাতিল হয়ে যায়।

তথ্যসূত্র

বহিঃসংযোগ 
 

ইংরেজ চলচ্চিত্র অভিনেতা
ইংরেজ মঞ্চ অভিনেতা
ইংরেজ টেলিভিশন অভিনেতা
১৯৭২-এ জন্ম
জীবিত ব্যক্তি
মার্কিন যুক্তরাষ্ট্রে ইংরেজ প্রবাসী
২০শ শতাব্দীর ইংরেজ অভিনেতা
২১শ শতাব্দীর ইংরেজ অভিনেতা
লন্ডনের অভিনেতা
ইংরেজ শিশু অভিনেতা
লরন্স অলিভিয়ে পুরস্কার বিজয়ী
দেশ অনুযায়ী ইসলাম

মুসলিম জনসংখ্যা বলতে বিশ্বে ইসলামের অনুসারী লোকেদের সংখ্যা বোঝায়। ২০০৯-এ পরিচালিত এক গবেষণায় দেখা গিয়েছে, বিশ্বে মোট জনসংখ্যার প্রায় চার ভাগের এক ভাগ মুসলমান। এ গবেষণা অনুযায়ী বর্তমান বিশ্বের জনসংখ্যা প্রায় ৭৫৫ কোটি, যার মধ্যে মুসলমানদের সংখ্যা প্রায় ১৯০ কোটি। বিশ্বে মোট ৫৬ টি মুসলিমপ্রধান দেশ আছে এবং বর্তমানে বিশ্বে মোট জনসংখ্যার প্রায় ২৩% মুসলিম। মুসলিমদের মধ্যে প্রায় ২০% এশিয়ায় বসবাস করে। ইন্দোনেশিয়ায় প্রায় ২০ কোটি ৩০ লাখ মুসলিম বাস করে, যা বিশ্বের মোট মুসলিম জনসংখ্যার প্রায় ১৩%। পাকিস্তানে ১৭ কোটি ৪০ লাখ, ভারতে ১৭ কোটি ৭২ লাখ, বাংলাদেশে ১৬ কোটি ৯৮ লাখ ২৮ হাজার ৯১১। এবং ইরান ও তুরস্কে ৭ কোটি ৪০ লাখ মুসলিম বসবাস করে। এই ছয় দেশে বিশ্বের মুসলমান জনসংখ্যার প্রায় ৫৩% বাস করে।

বিশ্বের মধ্যে এশিয়ায় প্রায় ৮৫% মুসিলম বসবাস করে এবং এশিয়ার মুসলমানদের মধ্যে আবার প্রায় অর্ধেক বাস করে দক্ষিণ এশিয়ায়। মধ্যপ্রাচ্য, উত্তর আফ্রিকায় ৩১ কোটি ৫০ লাখ মুসলিম বসবাস করে। নিম্ন-সাহারা এলাকায় প্রায় ২৪ কোটি মুসলিমের বসবাস, যা মোট মুসলমান জনসংখ্যার প্রায় ১৫%। তাছাড়া প্রায় ৩০ কোটি মুসলমান বাস করে পৃথিবীর অন্যান্য দেশে। ভারতে মুসলিমদের সংখ্যা বিশ্বে তৃতীয়, যা ইন্দোনেশিয়া ও পাকিস্তানের পরে। চীনে জনসংখ্যার প্রায় ২ কোটি ২০ লাখ মুসলমান যা সিরিয়ার থেকে বেশি অন্যদিকে রাশিয়ার মুসলমান জনসংখ্যা ১ কোটি ৬০ লাখ যা জর্ডান ও লিবিয়া দুই দেশের মুসলমান জনগোষ্ঠীর চেয়েও বেশি। ইউরোপে প্রায় ৩ কোটি ৮০ লাখ মুসলমান বসবাস করে।

দেশসমূহ অনুযায়ী তালিকা 

নিচের তালিকাটি পিউ রিসার্স সেন্টারের জনসংখ্যা-বিষয়ক প্রতিবেদন থেকে নেওয়া হয়েছে (যেগুলিতে আছে) যা ২৭শে জানুয়ারি ২০১১ সালে প্রকাশিত হয়।

মহাদেশ অনুযায়ী

তথ্যসূত্র

বহিঃসংযোগ 
 Pew Forum on Religion and Public Life-এর ওয়েবসাইট  

ইসলাম সম্পর্কিত তালিকা
জনপরিসংখ্যান
রোদ

রোদ বা সূর্যের আলো বা সূর্যরশ্মি বা সূর্যালোক অথবা রোদের আলো হলো সূর্য হতে যে তড়িৎচৌম্বকীয় তরঙ্গ বা আলোকরশ্মি পৃথিবীতে এসে পড়ে। পৃথিবীর বায়ুমণ্ডল সূর্যরশ্মির অনেক অংশ শোষণ করে নেয়। বায়ুমণ্ডল ভেদ করে রোদের আলোকরশ্মি ও তাপ পৃথিবীর পৃষ্ঠে এসে পৌছায়। সূর্য হতে পৃথিবীতে আলোকরশ্মি এসে পৌঁছাতে প্রায় ৮.৩ মিনিট সময় লাগে। বিশ্ব আবহাওয়া সংস্থার সংজ্ঞানুসারে পৃথিবীর পৃষ্ঠে সূর্যালোকের তীব্রতা প্রতি বর্গমিটারে অন্তত ১২০ ওয়াট হলে তাকে রোদ বলা যায়।

সরাসরি সূর্যালোকের উজ্জ্বলতার পরিমাণ হলো প্রায় ৯৩ লুমেন। এর মধ্যে অবলোহিত, দৃশ্যমান, এবং অতিবেগুনী আলোক রশ্মি রয়েছে। উজ্জ্বল সূর্যালোক পৃথিবীপৃষ্ঠে প্রতি বর্গমিটার এলাকায় প্রায় ১০০,০০০ ক্যান্ডেলা পরিমাণ আলোকরশ্মি দিয়ে থাকে।

রোদের আলোয় উদ্ভিদের সালোকসংশ্লেষণ প্রক্রিয়া সম্পন্ন হয়ে থাকে।

পরিমাপ 
পৃথিবীপৃষ্ঠে পৌঁছানো আলোর পরিমাপ করার জন্য পৃথিবীর কক্ষপথ এবং বায়ুমণ্ডলের বিচ্যুতি হিসেবে আনতে হয়। রোদের তীব্রতা (Eext), বছরের (dn) তম দিনে নিচের সূত্রানুসারে পরিমাপ করা যায়।

যেখানে জানুয়ারির ১ তারিখে dn=১, জানুয়ারির ২ তারিখে dn=২ ইত্যাদি। সূত্রে (dn−3) ব্যবহারের কারণ হলো আধুনিককালে পৃথিবীর পেরিহিলিওন, তথা সূর্যের সবচেয়ে নিকটবর্তী থাকার এবং সর্বাধিক উজ্জ্বলতার সময়টি ঘটে জানুয়ারির ৩ তারিখে।

সূর্যের উজ্জ্বলতার ধ্রুবক (Esc), এর মান হলো 128×103 লাক্স। সরাসরি প্রমিত উজ্জ্বলতা (Edn), পরিমাপ করা যায় নিচের সূত্রানুসারে,

যেখানে c হলো বায়ুমন্ডলীয় প্রতিসরণের গুণাংক, এবং m তুলনামূলক আলোকীয় বায়ুভর।

তথ্যসূত্র 

সূর্য
আলো
আলোকবিজ্ঞান
পৃথিবী
আবহাওয়া
আবহাওয়াবিজ্ঞান
জলবায়ু
জলবায়ু পরিবর্তন
সৌর শক্তি
আলোর উৎস
আন্তর্জাতিক কর্কটরোগ গবেষণা সংস্থার তালিকাভুক্ত ১ম দলের কর্কটরোগ উৎপাদক
ব্র্যাড পিট

উইলিয়াম ব্র্যাডলি "ব্র্যাড" পিট () (জন্ম: ১৮ ডিসেম্বর, ১৯৬৩) একজন মার্কিন অভিনেতা ও চলচ্চিত্র প্রযোজক। তাকে পৃথিবীর অন্যতম আকর্ষণীয় একজন ব্যক্তি হিসেবে ধরা হয়, আর এর পেছনে গুরুত্বপূর্ণ অবদান রাখে তার পর্দার বাইরের জীবন সম্পর্কিত গণমাধ্যমের সংবাদগুলো। পিট দুইবার একাডেমি পুরস্কারের জন্য মনোনীত হয়েছেন, এবং চারবার গোল্ডেন গ্লোব পুরস্কারের জন্য মনোনীত হয়ে একবার তা জিতেছেন।

কর্মজীবন 
টেলিভিশনে অতিথি উপস্থিতির মাধ্যমে পিট তার অভিনয় জীবন শুরু করেন। এরকম একটি টেলিভিশন ধারাবাহিক হচ্ছে ১৯৮৭ সালে সিবিএস থেকে প্রচারিত ধারাবাহিক নাটক ডালাস-এ। ১৯৯১ সালে পথচলচ্চিত্র থেলমা এন্ড লুইস-এ জিনা ডেভিসের বিপরীতে একজন হিচ হাইকারের বিপরীতে অভিনয় করে তিনি ভালো পরিচিত লাভ করেন। আ রিভার রান্‌স থ্রু ইট (১৯৯২) ও ইন্টারভিউ উইথ দ্য ভ্যাম্পায়ার (১৯৯৪) চলচ্চিত্রে মূল ভূমিকায় অভিনয়ের মাধ্যমে তার বড় বাজেটের চলচ্চিত্রে অভিনয় শুরু।

ব্যক্তিগত জীবন 
অভিনেত্রী গিনেথ প্যালট্রোর সাথে খুব ভালো একটি সম্পর্কে জড়িয়ে থেকে. তিনি পরর্তীতে বিয়ে করেন অভিনেত্রী জেনিফার অ্যানিস্টনকে। পাঁচ বছর বিবাহতি থাকার পর তাদের বিবাহবিচ্ছেদ ঘটে। ২০০৯ পর্যন্ত তিনি অভিনেত্রী অ্যাঞ্জেলিনা জোলির সাথে একসাথে বাস করছেন, যা বিশ্বব্যাপী মিডিয়ার নজর কেড়েছে। তার এবং জোলির ম্যাডক্স, জাহারা, প্যাক্স নামে তিনটি দত্তক নেওয়া সন্তান আছে, সেই সাথে রয়েছে নিজের জন্ম দেওয়া তিন সন্তান শিলোহ, নক্স, ও ভিভিয়ান। প্ল্যান বি এন্টারটেইনমেন্ট নামে পিটের একটি প্রযোজনা প্রতিষ্ঠান রয়েছে, যা ২০০৭ সালে সেরা চলচ্চিত্র বিভাগে একাডেমি পুরস্কারপ্রাপ্ত ছবি দ্য ডিপার্টেড প্রযোজনা করে। জোলির সাথে সম্পর্কে শুরু হবার পর তিনি যুক্তরাষ্ট্র ও যুক্তরাষ্ট্রের বাইরে আন্তর্জাতিকভাবে বিভিন্ন সামাজিক কর্মকাণ্ডে জড়িত আছেন।

তথ্যসূত্র

বহিঃসংযোগ 

 
 
 
 Ancestry at Genealogy.com
 Not On Our Watch - Founded by: George Clooney, Brad Pitt, Matt Damon, Don Cheadle, Jerry Weintraub

১৯৬৩-এ জন্ম
জীবিত ব্যক্তি
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন নাস্তিক
২১শ শতাব্দীর মার্কিন অভিনেতা
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার বিজয়ী প্রযোজক
শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
২০শ শতাব্দীর মার্কিন অভিনেতা
মার্কিন কণ্ঠাভিনেতা
শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
মার্কিন যুক্তরাষ্ট্রের এলজিবিটিকিউ অধিকার কর্মী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
প্রাইমটাইম এমি পুরস্কার বিজয়ী
শ্রেষ্ঠ অভিনেতা বিভাগে ভোল্পি কাপ বিজয়ী
ডায়নামাইট

ডায়নামাইট এক ধরনের বিস্ফোরক যা নাইট্রোগ্লিসারিন ব্যবহার করে তৈরি করা হয়। নোবেল পুরস্কারের প্রবর্তক আলফ্রেড নোবেল ডায়নামাইট আবিষ্কার করেন এবং ১৮৬৭ খ্রীস্টাব্দে এর প্যাটেন্ট নিবন্ধন করেন। বিভিন্ন শোষক পদার্থ দিয়ে নাইট্রোগ্লিসারিন কে শোষণ করিয়ে নিয়ে ডায়নামাইট তৈরি করা হয়। এসব শোষক দ্রব্যের মধ্যে রয়েছে কিসেলগুড় (kieselgur: যুক্তরাষ্ট্রের বানান; kieselguhr: যুক্তরাজ্যের বানান) নামক মাটি, করাতগুঁড়ো ইত্যাদি।

এটি সাধারণত ২০ সেন্টিমিটার লম্বা এবং ২.৫ সেন্টিমিটার ব্যাসার্ধের কাঠি আকারে কিনতে পাওয়া যায়। এটিকে উচ্চমাত্রার বিষ্ফোরক হিসেবে বিবেচনা করা হয়। এটি টি.এন.টি এর চেয়ে ৬০ ভাগ বেশি শক্তিশালী।

আর এক ধরনের ডায়নামাইট নাইট্রোগ্লিসারিনে নাইট্রোসেলুলোজ এবং সামান্য পরিমাণে কিটোন মিশিয়ে তৈরি করা হয়। যা তরল নাইট্রোগ্লিসারিনের চেয়ে অনেক বেশি নিরাপদ।

ব্যবহার 

ডায়নামাইট খনিতে,পাথর উত্তোলনের সময় এবং নির্মাণ কারখানায় ব্যবহৃত হয়। এক সময় যুদ্ধক্ষত্রেও এটি প্রচুর ব্যবহৃত হত, তবে নাইট্রোগ্লিসারিনের অস্থিতিশীলতার কারণে এবং বিশেষ করে ঠান্ডায় জমে যাওয়ার কারণে এটির সামরিক ব্যবহার নেই।

ইতিহাস 

ডায়নামাইট আবিষ্কার করেছিলেন আলফ্রেদ নোবেল। এটি ছিল সে সময় ব্যবহৃত বারুদের চেয়ে উচ্চ মাত্রার বিষ্ফোরক।আলফ্রেদ ১৮৬৭ সালের ৭ মে ইংল্যান্ডে, ১৮৬৭ সালের ১৯ অক্টোবর সুইডেনে ডায়নামাইটের প্যাটেন্ট করান। তিনি ডায়নামাইট বিক্রয় করতেন "নোবেলের বিষ্ফোরক গুড়ো" ( Nobel's Blasting Powder) নামে।আবিষ্কারের অল্প কিছু দিনের মধ্যেই এর চাহিদা বাড়তে থাকে। এটি ছিল বারুদ এবং নাইট্রোগ্লিসারিনের চেয়ে অধিক নিরাপদ। নোবেল তার প্যাটেন্ট কঠোর ভাবে নিয়ন্ত্রণ করতেন। কেউ অবৈধ ভাবে ডায়নামাইট উৎপাদন করলে দ্রুত তা বন্ধ করার ব্যবস্থা করতেন। এরপরেও যুক্তরাষ্ট্রে কিছু ব্যবসায়ী কিছুটা ভিন্ন উপায়ে ডায়নামাইট উৎপাদন করে তার প্যাটেন্ট নিয়েছিল।

বহিঃসংযোগ 
 Alfred Nobel
 Oregon State Police - Arson and Explosives Section (Handling instructions and photos) 
 Big bang
 Detonator cables 

বিস্ফোরক
১৯শ শতাব্দীর উদ্ভাবন
সুয়েডীয় উদ্ভাবন
জন ভইট

জোনাথন ভিনসেন্ট ‘জন’ ভইট (; জন্ম: ২৯ ডিসেম্বর, ১৯৩৮) একজন মার্কিন চলচ্চিত্র ও টেলিভিশন অভিনেতা। তিনি আলোচনায় আসেন ১৯৬৯-এর দশকের শেষে, একাডেমি পুরস্কার বিজয়ী চলচ্চিত্র মিডিনাইট কাউবয়-এ জো বাক চরিত্রে অভিনয়ের মাধ্যমে, এবং এই চরিত্রে অভিনয় করে তিনি তার প্রথম একাডেমি পুরস্কারের মনোনয়ন লাভ করেন। বেশকিছু চ্যালেঞ্জিং চরিত্রে অভিনয় করার ফলে ভয়ঘ্‌টের খ্যাতি ক্রমশঃ বাড়তে থাকে। এগুলোর মধ্যে আছে, ডেলিভারেন্স (১৯৭২) ও কামিং হোম (১৯৭৮)। কামিং হোম চলচ্চিত্রে অনবদ্য অভিনয় তাকে সেরা অভিনেতা বিভাগে একাডেমি পুরস্কার এনে দেয়। ২০০১ সালের জীবনীভিত্তিক চলচ্চিত্র আলি-তে ক্রীড়াপ্রতিবেদক/সাংবাদিক হাওয়ার্ড কসেল চরিত্রে তার অভিনয় সমালোচকদের প্রশংসা কাড়ে। ছবিটি তাকে তার চতুর্থ একাডেমি পুরস্কার মনোনয় এনে দেয়। তিনি টিভি ধারাবাহিক ২৪-এর সেভেন্থ সিজন-এ খলনায়ক জোন্স হজেস চরিত্রে অভিনয় করেছেন।

ভইট অভিনেত্রী অ্যাঞ্জেলিনা জোলি ও অভিনেতা জেমস হ্যাভেনের পিতা, এবং সেই সাথে গায়ক-গীতিকার চিপ টেইলর, ও ভূ-তাত্ত্বিক ব্যারি ভইটের ভাই। জোলি-পিট পরিবারের মাধ্যমে আসা ভইটের ছয় নাতি-নাতনী রয়েছে।

প্রাথমিক জীবন 

ভইট ১৯৩৮ সালের ২৯শে ডিসেম্বর নিউ ইয়র্কের ইয়ন্কার শহরে জন্মগ্রহণ করেন। তার মা বারবার ক্যাম্প (৭ জানুয়ারি, ১৯১০ – ৩ ডিসেম্বর, ১৯৯৫) এবং বাবা এলমার ভইট (২৯ অক্টোবর, ১৯০৯ – জুন ১৯৭৩)। এলমার ভইট একজন পেশাদার গলফার ছিলেন। তার নানা-নানী ছিলেন জার্মান এবং তার বাবা-মা দুজনেই স্লোভাকিয়ার কোসাইস শহর থেকে অভিবাসী হিসেবে যুক্তরাষ্ট্রে আসেন। নিউ ইয়র্কের হোয়াই প্লেইনের আর্চবিশপ স্টেপিনাক হাই স্কুল-এ জন ভইট পড়াশোনা করেন। সেখান থেকেই অভিনয়ের প্রতি তার আগ্রহের শুরু।

ব্যক্তিগত জীবন
১৯৬২ সালে ভইট অভিনেত্রী লরি পিটার্সকে বিয়ে করেন। ব্রডওয়ের দ্য সাউন্ড অব মিউজিক মঞ্চনাটকে কাজ করার সময় তাদের পরিচয় হয়েছিল। ১৯৬৭ সালে তাদের বিবাহবিচ্ছেদ হয়। তিনি পরে ১৯৭১ সালে অভিনেত্রী মার্শেলিন বার্ট্রান্ডকে বিয়ে করেন। তার ১৯৭৬ সালে আলাদা হয়ে যান, ১৯৭৮ সালে বিবাহবিচ্ছেদের আবেদন করেন এবং ১৯৮০ সালে তাদের বিবাহবিচ্ছেদ হয়। এই দম্পতির দুই সন্তান জেমস হ্যাভেন (জ. ১১ মে ১৯৭৩) ও অ্যাঞ্জেলিনা জোলি (জ. ৪ জুন ১৯৭৫)। তারা দুজনেই চলচ্চিত্রে অভিনয় ও প্রযোজনার সাথে জড়িত।

তথ্যসূত্র

আরো পড়ুন

বহিঃসংযোগ 

 
 
 
 
 

১৯৩৮-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
জার্মান বংশোদ্ভূত মার্কিন ব্যক্তি
নিউ ইয়র্কের রিপাবলিকান
ভইট পরিবার
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
মার্কিন রোমান ক্যাথলিক
শ্রেষ্ঠ অভিনেতা বিভাগে একাডেমি পুরস্কার বিজয়ী
শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - মিনি ধারাবাহিক বা টিভি চলচ্চিত্র) বিজয়ী
গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
বাফটা পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
নিউ ইয়র্কের অভিনেতা
নিউ ইয়র্কের (অঙ্গরাজ্য) রিপাবলিকান
মার্কিন যুক্তরাষ্ট্রের জাতীয় শিল্পকলা পদক প্রাপক